Упркос томе што није имала професионално пјевачко искуство, Лена је одлучила да учествује у емисији за таленте "-{Unser Star für Oslo}-" (Наша звијезда за Осло), новооснованој националној ТВ емисији, створеној да би се изабрао њемачки представник за учешће на Евровизији 2010. године у Ослу. Шоу је организовао јавни емитер -{ARD}- и приватна ТВ станица -{ProSieben}-. Од 4.500 кандидата, Мајер-Лендрутова је прихваћена као једна од 20 учесница емисије. На питање која јој је била мотивација за учешће, њен одговор је био: „Волим да се тестирам. Жељела сам да видим на какав начин ме други гледају, и жељела сам да чујем шта стручњаци имају да кажу о томе. Ја саму себе уопште не могу да процјењујем.“